Verwarmingstoelage via het Sociaal Verwarmingsfonds - Gemeente Maasmechelen
Wanneer en waar kunt u de toelage aanvragen?
Dinsdag van 13.00 uur tot 16.00 uur in het Sociaal huis, Binnenhof 2. Dis neusie verby vir twee broers | Netwerk24
Dis neusie verby vir twee broers
Die gespesialiseerde toerusting vir die filmbedryf, wat maande gelede in Strand gesteel is, is verlede week teruggevind.
Twee verdagtes is in hegtenis geneem nadat hulle met professionele filmvervaardigingstoerusting, wat in Februarie uit die eienaar se motor in Strand gebuit is, in hul besit betrap is.
Die inhegtenisneming volg nadat die toerusting met ’n geraamde waarde van ongeveer ’n halfmiljoen rand op Facebook geadverteer is en die eienaar die polisie hieroor ingelig het nadat hy die advertensie raakgesien het.
Twee broers van die Erijahville-gemeenskap, 32 en 22, is verlede Dinsdag (22 Oktober) vir besit van gesteelde eiendom in hegtenis geneem en aangekla. Elektroniese en klanktoerusting, wat ooreenstem met die beskrywing van dié wat maande gelede gesteel is, is op beslag gelê.
Volgens die eienaar, Moller Wait van Durbanville, is hy ongelooflik bly dat die toerusting gevind is en dankbaar vir die flinke polisiediens. Wait het gesê daar was altyd hoop dat die gespesialiseerde toerusting gevind sou word omdat nie enigeen dit kan gebruik nie. Boonop is die plaaslike filmbedryf maar klein, het Wait gesê.
“Ek het winkels wat tweedehandse goedere verkoop en pandjieswinkels gereeld besoek en koerante en allerhande mediapublikasies fyn dopgehou. Nadat ek op dié Facebook-advertensie afgekom het, het vyf ander in die filmbedryf my gebel om my daarvan te vertel.”
Volgens ’n polisiewoordvoerder is ’n saak van diefstal uit ’n motorvoertuig Donderdag 7 Februarie aanhangig gemaak nadat Wait se toerusting glo die vorige dag (Woensdag) uit sy Toyota Corolla, wat in ’n oprit in Jefthastraat geparkeer was, gesteel is. Die polisiewoordvoerder het gesê Wait het na bewering die motor gesluit en later agtergekom dat die venster uitgeslaan is en die toerusting gebuit is.
“Inligting wat verkry is, het polisielede na die broers se huis gelei waar die beweerde gesteelde toerusting gevind is. Hulle het beweer dat iemand met die goedere daar by hulle opgedaag het,” het die polisiewoordvoerder gesê.
Die polisiewoordvoerder het verder gesê die sibbe is verlede Dinsdag met hul hofverskyning op borgtog vrygelaat en die saak is uitgestel tot 3 Desember vir verdere ondersoek.